Anunț de organizare a Cursului de instruire a operatorilor din domeniul alimentar

Operatorii din domeniul alimentar sunt din ce în ce mai interesați de cerințele pentru exportul de produse compuse în UE, mai ales după publicarea Republicii Moldova în Regulamentul 645/2021. 
Produsele compuse sunt produse alimentare care conțin atât produse de origine vegetală, cât și produse procesate de origine animală. 
Produsele compuse destinate exportului în Uniunea Europeană, trebuie să fie fabricate folosind materie primă de origine animală provenită din statele membre ale UE, fie din țări terțe autorizate pentru intrarea acestora în Uniunea Europeană.

În ziua de joi, la data de 1 iulie 2021, între orele 9.00-13.00, Proiectul Twinning finanțat de UE în comun cu reprezentanții Agenției Naționale pentru Siguranța Alimentelor (ANSA) invită operatorii din domeniul alimentar să participe la Cursul de instruire privind condițiile de export pentru produsele compuse în Uniunea Europeană.
Experții Serviciului Alimentar și Veterinar de Stat din Republica Lituania vor împărtăși experiența cu privire la principalele norme noi aferente produselor compuse, principalele obligații ale operatorilor din domeniul alimentar care intenționează să exporte produse compuse în UE. Experții ANSA vor prezenta sistemul național oficial de control și de certificare.
Cursul de instruire va fi organizat prin intermediul platformei de videoconferință Zoom. 
Limba de comunicare va fi engleza și româna, cu asigurarea traducerii simultane.
Operataorii din domeniul alimentar interesați  să participe la cursul de instruire sunt rugați să se înregistreze pâna la data de 30 iunie, ora 12:00,  asigurând transmiterea informației de înregistrare la adresa de  email: twinning.agrifood@gmail.com .
 
Informații solicitate pentru înregistrare:
- Numele operatorului din domeniul alimentar
- Numele și prenumele participantului
- Funcția participantului
- E-mailul participantului

După transmiterea datelor pentru înregistrare, la adresa de email indicată organizatorii vor furniza linkul pentru participarea la cursul de instruire.

